Szolnoki hoone pärast põlengut 2011. aasta kevadel
**Mustamäe III mikrorajoon** on Mustamäe asumi allasum Tallinnas Mustamäe linnaosas. Asum piirneb Ehitajate, Ed. Vilde ja Mustamäe teega ning Keskuse tänavaga.

Mustamäe III mikrorajooniga külgnevad Mustamäe asumi I, IV ja V mikrorajoon ning Männipark.

Asumisiseseid kergliiklusteid (peateed) on 0,9 km.

Ettevõtlus ja endised asutused
------------------------------

Aadressil Eduard Vilde tee 101 tegutses tuntud kohvik ja restoran Szolnok. 1966. aastal valminud kahekorruseline hoone üldpindalaga 1320 m2, sisekujunduse tegid Aet Maasik ja Aili Nurk. Samas majas paiknes ka Tulukese filiaalina töötav toidukauplus (hiljem oli samas majas Comarketi kauplus). 2009. aastal süttis pärast plahvatust keskuse baar.

Teine Männi pood (üldpinnaga 958,4) asus aadressil Keskuse tänav 16. Kahekorruselise kauplusehoone esimesel korrusel töötas toidupood ja teisel müüdi majapidamistarbeid. Nüüd tegutseb hoones piljardiklubi ja saun.

Hoones Mustamäe tee 116 asusid Hoiupanga osakond, sidejaoskond nr 29 ja teisel korrusel moeateljee. Hiljem tegutsesid samas majas baarid ja restoranid.

Kahes eramaja tüüpi hoones Mustamäe tee ääres töötas nõukogude ajal Tallinna Linna RSV TK Siseasjade Oktoobri Rajooni passilaud (praegu on seal Kuke Hambaravi, Mustamäe tee 134. Ehitatud algselt 1970. aastatel elamuhooneks) ja Rahvamaleva staap (Mustamäe tee 136. 1950. aastate keskel ehitatud maja).

Haridus
-------

### Raamatukogu

Männi Raamatukogu.
1999. aastal kolis Männi Raamatukogu I mikrorajoonist siia aadressile Ehitajate tee 48 uude renoveeritud hoonesse, kus varem tegutses Tallinna Puu- ja Köögiviljakaubastu kauplus.

### Lasteaiad ja koolid

Piirkonda on rajatud kaks lasteaeda ja üks kool. Praegu tegutsevad mikrorajoonis Lasteaed Täheke (endine Tallinna 112. Lastepäevakodu, avatud 1963) asukohaga Ehitajate tee 50 ja Männi (Tallinna 120. Lastepäevakodu, avatud 1967) Eduard Vilde tee 103.

Tallinna Mustamäe Gümnaasium (varasem nimi Tallinna 44. Keskkool, avatud 1965) töötab aadressil Keskuse tänav 18.

Asutused mikrorajoonis
----------------------

* Tallinna Mustamäe Gümnaasium. Keskuse 18
* Männi Raamatukogu. Ehitajate tee 48
* Tallinna Tähekese Lasteaed. Ehitajate tee 50
* Szolnoki turg. Eduard Vilde tee 91a
* Tallinna Männi Lasteaed. Vilde tee 103
* Trahter Bogdan, Mustamäe tee 116 (asub endises postkontor-teenustöökoja hoones)
* Kuke Hambaravi. Mustamäe tee 134 (endine Mustamäe Politseijaoskond ja KMA passilaud, eramaja tüüp)

Viited
------

1. ↑  Mustamäe Linnaosa arengukava 2007 – 2015. Lk. 95 (kaart IV-1 maakasutus)
2. ↑  Mustamäe Linnaosa arengukava 2007 – 2015. Lk. 97 (kaart IV-3 kergliiklus)
3. ↑  E. Vilde tee 101 hoone müük. Tallinna Linnavalitsus, 2001
4. ↑  Piret Tali. Kevad kõrtsides 40 aastat hiljem. Eesti Päevaleht, 15. aprill 2005
5. 1 2 3 4  Eesti NSV ametitelefonid. Eesti Raamat, 1990
6. ↑  Sven Randlaid. Szolnoki keskuse põleng tõi kaasa kriminaalmenetluse. ERR, 21. aprill 2009
7. ↑  Merilin Kruuse. Endises Szolnoki keskuses Mustamäel oli tulekahju. Eesti Päevaleht, 21. aprill 2009
8. ↑  Keskuse tn. 16 hoone müük.[*kõdulink*] Tallinna Linnavalitsus, 1998
9. ↑  BAMBA Piljard.[*alaline kõdulink*] Puhkaeestis
10. ↑  Mustamäe tee 134 kinnistu müük. Tallinna Linnavalitsus, 2003
11. ↑  Mustamäe tee 136 kinnistu müük. Tallinna Linnavalitsus, 2005
12. ↑  Männi raamatukogu. Tallinna Keskraamatukogu
13. ↑  Tallinna Tähekese Lasteaed. Tallinna Haridusasutused
14. ↑  Tallinna Männi Lasteaed. Tallinna Haridusasutused
15. ↑  Tallinna Mustamäe Gümnaasium. Tallinna Haridusasutused

Välislingid
-----------

* Mustamäe Linnaosa arengukava 2007 – 2015. Tallinna Linnavolikogu, Tallinna Linnavalitsus, Mustamäe Halduskogu, Mustamäe Linnaosa Valitsus. Tallinn; Mustamäe 2007.
* Mustamäe III mikrorajoon (Tallinn). Wikimapia
* Mustamäe kaart. Tallinn

Mustamäe vapp
Mustamäe linnaosa asumid, mikrorajoonid ja kvartalid

**Mustamäe:** I mikrorajoon - II mikrorajoon - III mikrorajoon - IV mikrorajoon - V mikrorajoon - VI mikrorajoon - VII mikrorajoon - VIII mikrorajoon - IX mikrorajoon - TTÜ kvartal  

**Kadaka:** Laki I - Laki II - Kadaka I - Kadaka II - Kadaka III - Mäepealse I - Mäepealse II - Mäepealse III - Akadeemia  

**Siili** - **Sääse**